smcproject/ml-wiki-sentences huggingface dataset:
പെരിയാർ കടലിനോടു ചേരുന്ന ഭാഗത്തിനോട് അടുത്തായത് കൊണ്ട് വേനൽക്കാലത്ത്  ഉപ്പു വെള്ളവും മഴക്കാലത്ത്‌ ഉപ്പ് ഇല്ലാത്ത വെള്ളവും ആയിരിക്കും പെരിയാറിൽ ഉണ്ടാവുന്നത്.
അതിനാൽ പുഴയിൽ ഉപ്പു ഇല്ലാത്ത (ഓര് വെള്ളം) സമയങ്ങളിൽ പൊക്കാളി നെൽ കൃഷിയും , ഓര് വെള്ളം കയറുന്ന സമയങ്ങളിൽ ചെമ്മീൻ - മത്സ്യ കൃഷിയും ആയിരിക്കും.
പിഴലയിൽ ഒരു കാർഷിക സംസ്ക്കാരം ആണ് ഉള്ളത്.
പെരിയാറിൽ നിന്നുള്ള മത്സ്യബന്ധനവും, പിഴല പൊക്കാളി പാടങ്ങളിലെ നെൽ കൃഷിയും, ചെമ്മീൻ കൃഷിയും ചേർന്നുള്ള ഒരു ജീവിത രീതിയാണ്‌ പിഴലയുടെത്.
മറ്റുള്ള എല്ലാ കാര്യത്തിനും കൊച്ചി നഗരത്തെ ആശ്രയിച്ചാണ്‌ പിഴലയുടെ ജീവിതം മുന്നോട്ട് പോയിക്കൊണ്ടിരിക്കുന്നത്.
വിദ്യാഭ്യാസം Pizhala U P School
ഒരു വിദ്യാഭ്യാസ സ്ഥാപനം ഔപചാരികമായി ഇവിടെ പ്രവർത്തനം ആരംഭിക്കുന്നത് കൊല്ലവർഷം 1095 ഇടവം 25നു ആണ്.
( 1920 May 31 തിങ്കളാഴ്ച).
അന്ന്  പിഴലയിൽ സെന്റ്‌.
ഫ്രാൻസിസ് ലോവർ പ്രൈമറി സ്കൂൾ പ്രവർത്തനം ആരംഭിച്ചു.
അന്ന് പിഴല കാതോലിക്ക പള്ളി കോതാട് ഇടവകയുടെ ഭരണത്തിൻ കീഴിലായിരുന്നു.
ഫ്രാൻസിസ് ലോവർ പ്രൈമറി സ്കൂൾനു വേണ്ടി സ്ഥലം വാങ്ങി കെട്ടിടം നിർമ്മിച്ചത്‌ റവ.
ഫാ: ജോസഫ്‌ നൊറൊഞ്ഞ നെൽക്കുന്നശ്ശേരി എന്ന വൈദിക ശ്രേഷ്ഠൻ ആയിരുന്നു.
വിദ്യാലയത്തിൻറെ ആരംഭ കാലത്ത് പ്രഥമ അധ്യാപകൻ ആയി സേവനം അനുഷ്ഠിച്ചതു എഴുപുന്നയിൽ ഉള്ള കുമാര മേനോൻ മാസ്റ്റർ ആയിരുന്നു.
മതങ്ങളും സമുദായങ്ങളും ശ്രീബാലാ ഭദ്ര ക്ഷേത്രം
പിഴലയിൽ ആദ്യമായി സ്ഥാപിക്കപെട്ട ക്ഷേത്രം ശ്രീബാലാ ഭദ്ര ക്ഷേത്രം ആണ്.
പിഴല പ്രാഥമിക ആരോഗ്യ കേന്ദ്രത്തിനു സമീപം ഇത് നിലകൊള്ളുന്നു.
പുലയ സമുദായത്തിൻറെതാണ് ഈ ക്ഷേത്രം.
അഞ്ചു സെന്റ്റ് ഭൂമിയിൽ ഇത് സ്ഥിതി ചെയ്യുന്നു.
നൂറു വർഷത്തിലേറെ പഴക്കം ഉണ്ട് ശ്രീബാലാ ഭദ്ര ക്ഷേത്രത്തിനു.
മാസത്തിൽ രണ്ടു ദിവസം മാത്രമേ ഇവിടെ പൂജ ഉണ്ടാകാറുള്ളൂ.
മൂർത്തിങ്കൽ ശ്രീ വൈഷ്ണവ ക്ഷേത്രം മൂർത്തിങ്കൽ ശ്രീ വൈഷ്ണവ ക്ഷേത്രം.
കുഡുംബി സമുദായ ക്ഷേത്രം മൂർത്തിങ്കൽ ശ്രീ വൈഷ്ണവ ക്ഷേത്രം.
കുഡുംബി സമുദായ ക്ഷേത്രം
പിഴലയിലെ ഏറ്റവും പ്രധാനപ്പെട്ട ക്ഷേത്രമാണിത്.
1924 -ഇൽ സ്ഥാപിതമായ ഈ ക്ഷേത്രം കുഡുംബി സമുദായത്തിൻറെതാണ്.
ഏകദേശം ഒരേക്കർ ഭൂമിയിൽ ഇത് സ്ഥിതി ചെയ്യുന്നു.
പ്രധാന പ്രതിഷ്ട മഹാവിഷ്ണുവാണ്.
ഭഗവതി, ബ്രഹ്മരക്ഷസ്സ്, നാഗയക്ഷി, നാഗരാജാവ് എന്നിവർ ഉപദൈവങ്ങൾ ആണ്.
എല്ലാ ദിവസങ്ങളിലും രാവിലെയും വൈകുന്നേരവും ക്ഷേത്രത്തിൽ നടതുറപ്പ് ഉണ്ട്.
ശക വർഷത്തിൻറെ മാഘ മാസത്തിൽ രോഹിണി നക്ഷത്രത്തിൽ കൊടി കയറുന്നു.
ഇത് മൂന്നു കൊല്ലം കൂടുമ്പോൾ മകരത്തിലും, മൂന്നു കൊല്ലം കൂടുമ്പോൾ കുംഭത്തിലും ആയിരിക്കും.
ഹോളി അല്ലെങ്കിൽ മഞ്ഞക്കുളി.
വടക്കേ ഇന്ത്യയിൽ ഹോളി ആരംഭിച്ചു ഏഴാം ദിവസം മൂർത്തിങ്കൽ ശ്രീ വൈഷ്ണവ ക്ഷേത്രത്തിൽ മഞ്ഞക്കുളി നടക്കും.
ഉത്സവം കഴിഞ്ഞു ഒരു മാസത്തിനു ശേഷമുള്ള വെളുത്ത വാവ് ദിനത്തിൽ വൈകുന്നേരം ആണ് മഞ്ഞക്കുളി.
മഞ്ഞൾ, കരിക്കിൻ വെള്ളം, ശുദ്ധ ജലം എന്നിവ കലർത്തി വലിയ ചെമ്പിൽ നിറച്ചു വയ്ക്കും.
പിഴലയിലെ ഭക്തരായ എല്ലാ പുരുഷൻമ്മാരും വെള്ളം കോരി പ്രാർത്ഥന മന്ത്രങ്ങൾ ഉരുവിട്ട് കൊണ്ട് നിവർന്നു നിന്ന് ശിരസിൽ ഒഴിക്കും.
കുളിക്കുന്നവർക്ക് അപ്പോൾ മഞ്ഞ നിറമായിരിക്കും.
മഞ്ഞൾ കലർത്തിയ വെള്ളം ഉപയോഗിച്ച് കുളിക്കുന്നതിനാൽ ഇതിനെ മഞ്ഞക്കുളി എന്ന് വിളിക്കുന്നു.
പുരാണ കാലത്ത് നടന്ന ദരുഘ വധമാണ് ഇതിൻറെ പിന്നിലുള്ള കഥ.
നിറപൂത്തിരി
ചിങ്ങ മാസത്തിൽ ഈ അമ്പലത്തിൽ നടക്കുന്ന മറ്റൊരു ചടങ്ങാണ് നിറപൂത്തിരി.
കുടുംബനാഥൻ അല്ലെങ്കിൽ കുടുംബ നാഥ രാവിലെ അമ്പലത്തിൽ പോകും.
കയ്യിൽ ഒരു നാളികേരം, ഒരു വെറ്റില, ഒരു അടയ്ക്ക, ഒരു ഒറ്റ രൂപ നാണയം, പുഷ്പം, തുളസി എന്നിവ തൂശനിലയിൽ പൊതിഞ്ഞെടുത്തിട്ടുണ്ടാകും.
ശാന്തിക്കാരൻ ഇവ ദേവന് സമർപ്പിക്കും.
പകരം ഒരു നെൽക്കതിർ പൂജിച്ചു ശാന്തിക്കാരൻ കുടുംബങ്ങങ്ങൾക്ക് കൊടുക്കും.
കുടുംബങ്ങങ്ങൾ ഇതുമായി വീട്ടിൽ വരും.
നിലവിളക്ക് കത്തിക്കും.
തേങ്ങ ഉടയ്ക്കും.
തേങ്ങ വെള്ളം തുളസി തറയിൽ ഒഴിക്കും.
അമ്പലത്തിൽ നിന്ന് പൂജിച്ചു കൊണ്ട് വന്ന നെൽക്കതിർ ദേവിദേവന്മ്മാരുടെ രൂപങ്ങൾക്ക്‌  മുൻപിൽ വച്ച് പ്രാർത്ഥിച്ചാൽ വർഷം മുഴുവം ഐശ്വര്യം ഉണ്ടാകും എന്നാണ് വിശ്വാസം വി. ഫ്രാൻസീസ് സേവ്യർ ദേവാലയം സെന്റ്‌.
ഫ്രാൻസിസ് സേവ്യർ  ദേവാലയം, പിഴല - പുതിയത്
ബ്രെതറൻ പ്രാർത്ഥനാലയം പിഴലയിലെ കുടുംബ ക്ഷേത്രങ്ങൾ
പിഴലയിൽ എട്ടു കുടുംബ ക്ഷേത്രങ്ങൾ ആണ് ഉള്ളത്.
ക്ഷേത്ര മേൽനോട്ടം നിർവഹിക്കുന്നത് വലിയവീട്ടിൽ കുടുംബം, ദേവസ്വംപറമ്പിൽ , പനക്കപറമ്പിൽ , തെരുവിപറമ്പിൽ ,  അരിശ്ശേരി പറമ്പിൽ  എന്നീ കുടുംബങ്ങൾ ആണ്.
പിഴലയിലെ കുടുംബ ക്ഷേത്രങ്ങൾ നമ്പർ ക്ഷേത്രത്തിൻറെ പേര് ആരാധനാമൂർത്തി കുടുംബം ക്ഷേത്ര നിർമ്മാണ വർഷം 1 ശ്രീ വനദുർഗ്ഗ ക്ഷേത്രം ദേവി വനദുർഗ്ഗ വലിയവീട്ടിൽ കുടുംബം (പാലിയം തുരുത്ത്) - 2 ശ്രീ. മറവൻ ക്ഷേത്രം ചിറമല്ലൻ ദേവസ്വംപറമ്പിൽ കുടുംബം (പാലിയം തുരുത്ത്) - 3 ശ്രീ. ഹനുമാൻ ക്ഷേത്രം ശ്രീ. ഹനുമാൻ പനക്കപറമ്പിൽ കുടുംബം - 4 ശ്രീ വനദുർഗ്ഗ ക്ഷേത്രം ദേവി വനദുർഗ്ഗ തെരുവിപറമ്പിൽ കുടുംബം -ഒന്നാം ക്ഷേത്രം 5 ശ്രീ. രാമ ക്ഷേത്രം ശ്രീരാമൻ തെരുവിപറമ്പിൽ കുടുംബം -രണ്ടാം ക്ഷേത്രം - 6 തെക്കൻ ചൊവ്വ ഭഗവതി ക്ഷേത്രം തെക്കൻ ചൊവ്വ ഭഗവതി അരിശ്ശേരി പറമ്പിൽ കുടുംബം - 7 നാഗദേവത ക്ഷേത്രം നാഗദേവത തെരുവിപറമ്പിൽ കുടുംബം -മൂന്നാം ക്ഷേത്രം - 8 ശ്രീ. രാമ ക്ഷേത്രം ശ്രീരാമൻ തെരുവിപറമ്പിൽ കുടുംബം - നാലാം ക്ഷേത്രം - കാർഷിക രംഗം
പിഴല ഒരു കാർഷിക ഗ്രാമം ആണ്.
വർഷക്കാലത്ത് പൊക്കാളി നെല്ലും, വേനൽക്കാലത്ത്  ചെമ്മീൻ വളർത്തലുമാണ് പ്രധാന കൃഷി.
വെള്ളപൊക്കം, പ്രാണികളുടെ ആക്രമണം ചുറ്റുമുള്ള സ്ഥലങ്ങളിൽ കൃഷികൾ  നശിച്ചു പോകാറുണ്ട് .
എന്നാൽ പിഴലയിൽ ഇത് കൂടുതലായി സംഭവിക്കാറില്ല.
പൊതുവേ നല്ല വിളവാണ് ഇപ്പോഴും കിട്ടുക.
കൃഷി പൊതുവേ പിഴയ്ക്കാത്തതിനാൽ പിഴയില്ല സ്ഥലം എന്ന അർത്ഥത്തിൽ പിഴല എന്ന വാക്ക് ഉത്ഭവിച്ചു എന്നാണ് പണ്ഡിത മതം പറയുന്നത്.
പിഴലയിൽ പാഴില്ല എന്നൊരു ചൊല്ല് ഇവിടത്തെ കർഷകരുടെ ഇടയിൽ പ്രചാരത്തിൽ ഉണ്ട്.
പിഴലയുടെ സാമ്പത്തികമായി പിന്നോക്കം നിൽക്കുന്ന ഒരു കാർഷിക ഗ്രാമം ആണ്.
പിഴലയിൽ പൊക്കാളി കൃഷിയും ചെമ്മീൻ കൃഷിയും ഉണ്ടെങ്കിലും, അതിനു വേണ്ടിയുള്ള ഭാരിച്ച ചെലവ്  അതിൽ നിന്ന് ഗ്രാമവാസികളെ പിന്തിരിപ്പിച്ചു കൊണ്ടിരിക്കുന്നു.
ദേവസ്സിയാശൻറെ കുടിപള്ളിക്കൂടത്തിൽ നിന്നും തുടങ്ങിയ വികസനപ്രക്രീയ ഇപ്പോഴും തുടരുകയാണ്.
പിഴലയുടെ കിഴക്ക് ബോട്ട്ജെട്ടി ഉണ്ടായിരുന്നില്ല.
യാത്രസൗകര്യം വർദ്ധിപ്പിക്കുക എന്ന ലക്‌ഷ്യം വച്ച് കൊണ്ട് പുഴ നികത്തി ബോട്ട് ജെട്ടി നിർമ്മിച്ചത്‌  റവ.
ജോസഫ്‌  മൂഞ്ഞപ്പിള്ളിയുടെ നേതൃത്വത്തിൽ ആണ്.
സ്കൂൾ വിദ്യാഭ്യാസത്തിനു വേണ്ടിയുള്ള കെട്ടിടം നിർമ്മിച്ചത്‌ റവ.
ജോസഫ്‌  മൂഞ്ഞപ്പിള്ളി ആയിരുന്നു.
പിഴല തെക്കേ അറ്റം മുതൽ വടക്കേ ബോട്ട് ജെട്ടി വരെയുള്ള ജനകീയ റോഡ്‌ വികസിപ്പിക്കാൻ നേതൃത്വം നൽകിയത് റവ.
പോൾ അട്ടിപേറ്റിയും ബി ഡി എസ് ചെയർമാനും, ചേരാനല്ലൂർ പഞ്ചായത്ത് അംഗവും ആയിരുന്ന ശ്രീ. പി ആർ ലക്ഷ്മണനും കൂടിയായിരുന്നു.
കേരളത്തിലെ എറണാകുളം ജില്ലയിലുള്ള ഒരു ദ്വീപും ഗ്രാമവുമാണ് പിഴല .
കടമക്കുടി ഗ്രാമപഞ്ചായത്തിൽ സ്ഥിതി ചെയ്യുന്ന ഈ ഗ്രാമത്തിലാണ് പഞ്ചായത്തിന്റെ ഭരണസിരാകേന്ദ്രവും വില്ലേജിന്റെ ആസ്ഥാനവും സ്ഥിതി ചെയ്യുന്നത്.
വള്ളത്തിലും ബോട്ടിലുമാണ് പ്രദേശവാസികൾ നഗരവുമായി ബന്ധപ്പെട്ടിരുന്നത്.
2020 ജൂൺ മാസം 22ന് കണ്ടെയ്നർറോഡിൽ നിന്നും പിഴലയിലേക്കുള്ള പാലം ഗതാഗതത്തിനായി തുറന്നു കൊടുത്തു.
പിഴലയിൽ ആറു ബോട്ട് ജെട്ടികൾ ആണ് ഉള്ളത് രണ്ടെണ്ണം പാലിയം തുരുത്തും, രണ്ടെണ്ണം പിഴലയുടെ വടക്കു ഭാഗത്തും ബാക്കിയുള്ള രണ്ടെണ്ണം പിഴല തെക്ക് ഭാഗത്തും.
പിഴല നിന്നും കോതാടേക്കും , മൂലമ്പിള്ളിയിലേക്കും , ചങ്ങാടസർവീസുകൾ ഉണ്ടായിരുന്നു.
ഇപ്പോൾ വലിയ കടമക്കുടിയിലേക്കും ചേന്നൂർ -ചരിയം തുരുത്ത് ചങ്ങാട സർവീസുകൾ ലഭ്യമാണ്.
കൂടാതെ പിഴലയിൽ നിന്ന് ചിറ്റൂർ ഫെറിയിലേക്കും, എറണാകുളത്തേയ്ക്കും, വരാപ്പുഴയിലേക്കും ഞാറക്കലിലേക്കും ബോട്ട് സർവീസ് ഉണ്ടായിരുന്നതാണ്.
മൂലമ്പള്ളിയിൽ കണ്ടെയ്നർ റോഡിൽ നിന്നും പിഴലയിലേക്ക് നിർമ്മിച്ച പാലത്തിൽ കൂടി കടന്നു വരാവുന്നതാണ്.
ഗതാഗതസൗകര്വത്തിനായി വർഷങ്ങളുടെ കാത്തിരിപ്പിന് വിരാമമായി.
എന്നാലും നിസാൻ പോലുള്ള ഹെവി വെഹിക്കിൾ കടന്നു വരുവാനുള്ള റോഡ് സൗകര്യമില്ല.
ഈ പാലത്തിലൂടെയുള്ള യാത്രയിൽ വിശാലമായ പൊക്കാളി പാടങ്ങളുടെ നയനാനന്ദകരമായ കാഴ്ചയാണ്.
പ്രസ്തുത സ്ഥലം അവലംബം പുറംകണ്ണികൾ Pizhala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാലത്തിനു വേണ്ടിയുള്ള പിഴലയുടെ കാത്തിരിപ്പ് പിഴല മോഡൽ പൊക്കാളി ടൂറിസം പാടങ്ങൾ Archived 2014-10-31 at the Wayback Machine .
പിഴല പാലത്തിൻറെ നിർമ്മാണം മുഖ്യമന്ത്രി ഉദ്ഘാടനം ചെയ്തു Archived 2014-02-21 at the Wayback Machine .
പിഴലയിലെ ബോട്ട് ആംബുലൻസ് മുഖ്യമന്ത്രിക്ക് ഉണ്ടായ അപകടവും മാറ്റിവച്ച പിഴല പാലത്തിൻറെ നിർമ്മാണവും കടമക്കുടി പഞ്ചായത്ത് വെബ്സൈറ്റ് Archived 2019-02-28 at the Wayback Machine .
ലഹരി മരുന്ന് തട്ടിപ്പിന് ഇരയായ പിഴല സ്വദേശി ലഹരി മരുന്ന് തട്ടിപ്പിന് ഇരയായ പിഴല സ്വദേശിയുടെ മോചനം ലഹരി മരുന്ന് തട്ടിപ്പിന് ഇരയായ പിഴല സ്വദേശിയുടെ മോചനം വണ്ടികൾ പാലത്തിലിടാം, നടന്ന്​ വീട്ടിൽ പോകാം; ഇത്​ പിഴലയുടെ ദുർഗതി ലഹരി മരുന്ന് തട്ടിപ്പിന് ഇരയായ പിഴല സ്വദേശിയുടെ മോചനത്തിൻറെ വഴികളിലൂടെ Archived 2014-10-23 at the Wayback Machine .
പിസ
പിസ  (pron.: /ˈpiːzə/; Italian pronunciation: [ˈpiːsa][1])  ഇറ്റലിയിലെ ഒരു പട്ടണമാണ്.
പിസ പ്രവിശ്യയുടെ തലസ്ഥാനം കൂടിയാണ് ഈ പട്ടണം.
സുപ്രസിദ്ധമായ പിസ ഗോപുരം നിൽക്കുന്നത് ഇവിടെയാണ്.
പിസ (വിവക്ഷകൾ)
പിസ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പിസ ചരിഞ്ഞ ഗോപുരത്തിനു പ്രശസ്തമായ ഇറ്റലിയിലെ നഗരം .
പിസ ഭക്ഷണം.
പിള്ളേരോണം
ചിങ്ങമാസത്തിലെ തിരുവോണം പോലെ തന്നെ കർക്കിടകമാസത്തിലെ തിരുവോണദിവസം കൊണ്ടാടി വന്നിരുന്ന ഒരു ആഘോഷമാണ് പിള്ളേരോണം .
തെക്കൻ കേരളത്തിൽ കർക്കിടകമാസത്തിലാണ് ഇത് ആഘോഷിച്ചിരുന്നത്.
പൂക്കളം , ഓണപുടവ തുടങ്ങിയുള്ള ചിങ്ങമാസത്തിലെ ഓണസംബന്ധിയായി ചടങ്ങുകളൊന്നും തന്നെ പിള്ളേരോണത്തിന് ഉണ്ടാവാറില്ല.
എങ്കിലും, കർക്കിടക വറുതിയിൽ പോലും ഓണാഘോഷത്തെ അനുസ്മരിപ്പിക്കുന്ന തരത്തിലുള്ള സദ്യ ഈ ആഘോഷത്തിന്റേയും പ്രത്യേകതയാണ്.
കുട്ടികൾക്ക് വേണ്ടിയുള്ള ഓണാഘോഷം എന്ന രീതിയിലാണ് പിള്ളേരോണം എന്ന പേര് അന്വർത്ഥമാവുന്നത്.
പണ്ട്, തിരുവോണം പോലെ തന്നെ പിള്ളേരോണവും മലയാളികൾക്ക് പ്രധാനപ്പെട്ട ആഘോഷമായിരുന്നു.
മുമ്പ്, സാമൂതിരിയുടെ ഭരണകാലത്ത് തിരുനാവായിൽ മാമാങ്കം അരങ്ങേറിയത് പിള്ളേരോണം മുതലുള്ള ദിവസങ്ങളിലായിരുന്നു എന്ന് പറയപ്പെടുന്നു .
പിവിആർ രാജ
പിവിആർ രാജ (PVR Raja) തെലുങ്ക് ഭാഷാ സിനിമകളിൽ പ്രവർത്തിക്കുന്ന ഒരു ഇന്ത്യൻ സംഗീതസംവിധായകനാണ് രാജ.
ഏറ്റവും കൂടുതൽ ഷോർട്ട് ഫിലിമുകൾക്ക് സംഗീതം നൽകിയതിന് അദ്ദേഹം ഇന്ത്യ ബുക്ക് ഓഫ് റെക്കോർഡ്സിൽ സ്ഥാനം പിടിച്ചിട്ടുണ്ട്.
തെലുങ്ക് ചലച്ചിത്ര വ്യവസായത്തിലെ ഷോർട്ട് ഫിലിമുകളുടെ മാസ്‌ട്രോ ആയി പെറു സമ്പാടിഞ്ചാട്.
2011 ലെ ദേശീയ യുവജനോത്സവ മത്സരത്തിൽ ആന്ധ്രാപ്രദേശിന് വേണ്ടി ഗിറ്റാർ വിഭാഗത്തിൽ ഒന്നാം സ്ഥാനം നേടി.
വിറ്റാമിൻ ഷീ (2020), മാധി (2022)എന്നീ ചിത്രങ്ങളുടെ സംഗീത സംവിധായകൻ.
വിജയനഗരത്തിൽ പെനുമത്സ വെങ്കിട രാമരാജുവായിട്ടാണ് പിവിആർ രാജ ജനിച്ചത്.
സംഗീതസംവിധായകനാകുന്നതിന് മുമ്പ് അദ്ദേഹം സംഗീത അധ്യാപകനായി ജോലി ചെയ്തു.
2013 മുതൽ തെലുങ്ക്, കന്നഡ, ഹിന്ദി, ഇംഗ്ലീഷ് ഭാഷകളിലായി 250 ഡിജിറ്റൽ ഷോർട്ട് ഫിലിമുകൾക്കും സ്വതന്ത്ര സിനിമകൾക്കുമായി അദ്ദേഹം പ്രധാനമായും പ്രവർത്തിച്ചിട്ടുണ്ട്.
സംഗീത സിനിമകളുടെ പട്ടിക വർഷം ഫിലിം ഭാഷ 2018 മിറ്റി: വേരുകളിലേക്ക് മടങ്ങുക ഹിന്ദി 2020 വിറ്റാമിൻ ഷി തെലുങ്ക് 2022 മാധി തെലുങ്ക് റഫറൻസുകൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് പിവിആർ രാജ പിവിആർ രാജ ഫേസ്‌ബുക്കിൽ പിവിആർ രാജ ഇൻസ്റ്റാഗ്രാമിൽ
പിഴിച്ചിൽ പിഴിച്ചിൽ നടത്തുന്ന പാത്തി
ആയുർവേദത്തിലെ ധാരയുടെ ഒരു വകഭേദമാണ് പിഴിച്ചിൽ .
പ്രത്യേകം തയ്യാറാക്കിയ എണ്ണപ്പാത്തിയിൽ കിടത്തിയാണ് പിഴിച്ചിൽ നടത്തുന്നത്.
ചികിത്സയ്ക്ക് വിധേയ(നാ/യാ)കുന്ന ആളിനെ എണ്ണയിൽ കിടത്തി, എണ്ണയിൽ തുണി മുക്കി ശരീരത്തിലേക്ക് എണ്ണ പിഴിഞ്ഞൊഴിക്കുകയാണ് പിഴിച്ചിലിന്റെ സാധാരണപ്രയോഗം.
എണ്ണ പിഴിഞ്ഞൊഴിക്കുന്നതിന്റെ കൂടെ മൃദുവായി തടവുകയും ചെയ്യുന്നു.
മൃതകോശങ്ങളെ ശരീരത്തിൽ നിന്നും പുറന്തള്ളാനും പുതിയ കോശങ്ങളുടെ വർദ്ധനയ്ക്കും പിഴിച്ചിൽ സഹായിക്കുന്നു.
രോഗമില്ലാത്തവർക്കും രോഗമുള്ളവർക്കും ഈ ചികിത്സ നടത്താവുന്നതാണ്.
ഓരോരുത്തർക്കും അവരവരുടെ അവസ്ഥയ്ക്കനുസരിച്ചുള്ള എണ്ണകളാണ് ഉപയോഗിക്കുന്നത്.
രോഗമില്ലാത്തവർക്ക് സാധാരണ എണ്ണകളും കുഴമ്പുകളും ഉപയോഗിക്കുമ്പോൾ രോഗാവസ്ഥയിലുള്ളവർക്ക് അവരുടെ രോഗത്തിനനുസരണമായ ഔഷധങ്ങൾ ചേർത്ത എണ്ണകൾ ഉപയോഗിക്കുന്നു.
ശരീരത്തിന്റെ ഇരുവശങ്ങളിലും അരയ്ക്കു മുകളിലും താഴെയും ഈ രണ്ടു പേർ വീതം നിന്നാണ് സാധാരണ ഗതിയിൽ പിഴിച്ചിൽ നടത്താറുള്ളത്.
ഇത് ശരീരത്തിൽ എല്ലായിടത്തും ഒരേ സമയത്ത് ചെറു ചൂടുള്ള എണ്ണ ഒരേ പോലെ ഒരേ ഉയരത്തിൽ നിന്നും വീഴുന്നതിന് സഹായകരമാകുന്നു.
ഇത് ശരീരബലം കൂട്ടുകയും സന്ധിവേദന, സ്പോണ്ഡിലൈറ്റിസ്, പിടിത്തം, മരവിപ്പ്‌, വാതം എന്നിങ്ങനെയുള്ള രോഗങ്ങളെ ശമിപ്പിക്കുകയും ചെയ്യും.
അവലംബങ്ങൾ പുറം കണ്ണികൾ YouTube : Oil Massage Pizhichil Ayurveda Kerala
പിശാങ്കത്തി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഓ വിദ്യ ഉപയോഗിച്ചിരുന്നവർ അതിന്റെ മരുന്നിന് വേണ്ടി ഗർഭിണികളെ നോട്ടമിട്ട് വെക്കുകയും രാത്രിയിൽ അവരെ മന്ത്ര ശക്തി ഉപയോഗിച്ച് വശീകരിച്ച് കൊണ്ട് പോവുകയും അവരുടെ വയർ കീറി ഭ്രൂണം പുറത്തെടുക്കുകയും ചെയ്യുമായിരുന്നത്രെ.
ഇങ്ങനെ വയർ കീറാൻ ഉപയോഗിച്ചു പോന്ന മുളകൊണ്ട് നിർമ്മിച്ച ഒരു പ്രത്യേകകത്തിയാണ് പിശാങ്കത്തി എന്നാണ് പറയപ്പെടുന്നത്
പിഷാരടി ഇംഗ്ലീഷ് വിലാസം https://ml.wikipedia.org/wiki/Pisharody ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ അമ്പലവാസി സമുദായങ്ങളിൽപെടുന്ന ഒരു വിഭാഗമാണ് പിഷാരടി .
ഷാരടി എന്നും വാമൊഴിയായി പറഞ്ഞുവരാറുണ്ട്.
ക്ഷേത്രങ്ങളിലെ കഴകം (മാലകെട്ട്, വിളക്കുപിടി മുതലായവ) ഉപജീവനമാർഗ്ഗമായി സ്വീകരിച്ചിരുന്ന ഒരു വിഭാഗമായിരുന്നു ഇവർ.
കുലത്തൊഴിലായ കഴകപ്രവൃത്തിയ്ക്കു പുറമെ സംസ്കൃതാധ്യയനം ഒരുപ്രധാന കർമ്മമായി സ്വീകരിച്ചുപോന്നിരുന്നു.
അതിനാൽ കേരള ചരിത്രത്തിൽ പല പ്രഗൽഭ വ്യക്തികളുടെയും ഗുരുസ്ഥാനീയരായി പിഷാരടിമാരുള്ളതായിക്കാണാം .
നാരായണീയ കർത്താവായ മേല്പ്പത്തുർ നാരായണ ഭട്ടതിരിയുടെ ഗുരു തൃക്കണ്ടിയൂർ അച്ചുത പിഷാരടിയും കൃഷ്ണഗീതി കർത്താവും സാമൂതിരി രാജാവുമായിരുന്ന മാനവേദൻ രാജയുടെ ഗുരു തിരുവേഗപ്പുറ ആനായത്ത് കൃഷ്ണപ്പിഷാരടിയുമായിരുന്നു.
ശ്രീ മാനവേദൻ തന്റെ കൃതിയായ പൂർവ്വഭാരതചമ്പുവിൽ തന്റെ ഗുരുവിനെ സ്തുതിയ്ക്കുന്നുണ്ട്.
കൂടാതെ  മഹാകവി ഉള്ളൂർ, കേരള സാഹിത്യ ചരിത്രത്തിലും(അദ്ധ്യായം 33) ഇക്കാര്യം പരാമർശിയ്ക്കുന്നുണ്ട്.
ഇവർ മരുമക്കത്തായികളായിരുന്നു.
മറ്റുള്ള അമ്പലവാസി സമുദായങ്ങളെ പോലെ ഇവർക്കും(പിഷാരടി)
നമ്പൂതിരിമാരുമായി സംബന്ധം ഉണ്ടായിരുന്നു.
ബെറ്റ്സി റോസ് പതാക ഇംഗ്ലീഷ് വിലാസം https://ml.wikipedia.org/wiki/Betsy_Ross_flag
അമേരിക്കൻ ഐക്യനാടുകളുടെ പതാകയുടെ ആദ്യകാല രൂപകൽപ്പനയാണ് ബെറ്റ്സി റോസ് പതാക .
ആദ്യകാല അമേരിക്കൻ അപ്ഹോൾസ്റ്റററും പതാകാ നിർമ്മാതാവുമായ ബെറ്റ്സി റോസിന്റെ പേരിലാണ് ഈ പതാക അറിയപ്പെടുന്നത്.
ബെറ്റ്സി റോസ് പതാകയുടെ പാറ്റേൺ 13 ഇടത് ചുവപ്പ്-വെള്ള വരകളാണ്, മുകളിൽ ഇടത് കോണിലുള്ള നീല നിറത്തിലുള്ള ഉപരിതലത്തിൽ നക്ഷത്രങ്ങളുണ്ട് .
അമേരിക്കൻ വിപ്ലവ യുദ്ധത്തിൽ സ്വാതന്ത്ര്യത്തിനായി പോരാടിയ 13 കോളനികളെ പ്രതിനിധീകരിച്ച് ഒരു സർക്കിളിൽ ക്രമീകരിച്ചിരിക്കുന്ന പതിമൂന്ന് 5-പോയിന്റ് നക്ഷത്രങ്ങളാണ് ഇതിന്റെ സവിശേഷത.
ഇരുപതാം നൂറ്റാണ്ടിന്റെ തുടക്കം മുതൽ, പതാക അമേരിക്കൻ ദേശസ്‌നേഹത്തിന്റെ ജനപ്രിയ പ്രതീകമാണ്.
എന്നിരുന്നാലും അതിന്റെ ഉത്ഭവ കഥ സംശയാസ്പദമായ ഒരു കുടുംബ ഇതിഹാസത്തെ അടിസ്ഥാനമാക്കിയുള്ളതാണ്.
ബെറ്റ്സി റോസ് സ്റ്റോറി കാലിഫോർണിയയിലെ സാൻ ഫ്രാൻസിസ്കോയിലെ സാൻ ഫ്രാൻസിസ്കോ സിറ്റി ഹാളിന് പുറത്ത് "ബെറ്റ്സി റോസ്" പതാക പറക്കുന്നു 1917-ൽ പുറത്തിറങ്ങിയ ബെറ്റ്സി റോസ് എന്ന ചിത്രത്തിന്റെ പോസ്റ്റർ.
കോണ്ടിനെന്റൽ സേനയ്ക്കായി യൂണിഫോമുകളും കൂടാരങ്ങളും പതാകകളും നിർമ്മിച്ച ഫിലാഡെൽഫിയയിലെ ഒരു അപ്ഹോൾസ്റ്റററായിരുന്നു ബെറ്റ്സി റോസ് (1752 - 1836).
അവരുടെ നിർമ്മാണ സംഭാവനകൾ രേഖപ്പെടുത്തിയിട്ടുണ്ടെങ്കിലും, ഒരു പുതിയ യു‌എസ് പതാക നിർമ്മിക്കുന്നതിനായി റോസിനെ സ്ഥാപക പിതാക്കന്മാർ നിയമിച്ചു എന്നൊരു ജനപ്രിയ കഥ ആവിഷ്കരിക്കപ്പെട്ടു.
ഐതിഹ്യമനുസരിച്ച്, ഡിസൈനിലെ 6-പോയിന്റ് നക്ഷത്രങ്ങളിൽ നിന്ന് വ്യതിചലിച്ച് 5 പോയിന്റുള്ള നക്ഷത്രങ്ങളുള്ള ഒരു പതാക നിർമ്മിച്ചു.
പതാകയുടെ രൂപകൽപ്പനയിൽ ബെറ്റ്സി റോസ് സംഭാവന നൽകി എന്ന അവരുടെ പിൻഗാമികളുടെ വാദം ആധുനിക അമേരിക്കൻ പണ്ഡിതന്മാരും വെക്സിലോളജിസ്റ്റുകളും പൊതുവെ അംഗീകരിക്കുന്നില്ല.
അമേരിക്കൻ വിപ്ലവത്തിൽ സ്ത്രീകളുടെ സംഭാവനയെ പ്രതിനിധീകരിക്കുന്ന ശ്രദ്ധേയയായ ഒരു വ്യക്തിയായി റോസ് മാറി.
എന്നാൽ യുഎസ് പതാകയുടെ ഈ പ്രത്യേക രൂപകൽപ്പന അവളുമായി എങ്ങനെ ബന്ധപ്പെട്ടിരിക്കുന്നുവെന്ന് അറിയില്ല.
1851-ൽ ഫിലാഡെൽഫിയയിലെ എല്ലോയി സുള്ളി വീലർ വരച്ച ഒരു പെയിന്റിംഗ് ബെറ്റ്സി റോസിനെ യുഎസ് പതാക തുന്നുന്നതായി ചിത്രീകരിക്കുന്നു.
1856-ലെ പ്ലേറ്റ് ഗ്ലാസ് നെഗറ്റീവ് യുണൈറ്റഡ് സ്റ്റേറ്റ്സിലെ ക്യാപിറ്റോളിലെ ലേഡീസ് വെയിറ്റിംഗ് റൂമിനായി ഉദ്ദേശിച്ച ബെറ്റ്സി റോസ് സ്റ്റോറിയുമായി ഒരു നിർദ്ദിഷ്ട ഫ്രെസ്കോ കാണിക്കുന്നു.
നാഷണൽ മ്യൂസിയം ഓഫ് അമേരിക്കൻ ഹിസ്റ്ററി സൂചിപ്പിക്കുന്നത്, ബെറ്റ്സി റോസ് കഥ ആദ്യമായി അമേരിക്കൻ ബോധത്തിലേക്ക് കടന്നത് 1876-ലെ ശതാബ്ദിയാഘോഷത്തിന്റെ സമയത്താണ്.
1870-ൽ റോസിന്റെ ചെറുമകനായ വില്യം ജെ. കാൻബി ഹിസ്റ്റോറിക്കൽ സൊസൈറ്റി ഓഫ് പെൻ‌സിൽ‌വാനിയയ്ക്ക് ഒരു പ്രബന്ധം അവതരിപ്പിച്ചു, അതിൽ മുത്തശ്ശി അമേരിക്കയുടെ ആദ്യത്തെ പതാക കൈകൊണ്ട് ഉണ്ടാക്കി എന്ന് അവകാശപ്പെട്ടു.
ബെറ്റ്സി റോസിന്റെ മരണത്തിന് ഇരുപത് വർഷത്തിന് ശേഷം 1857-ൽ തന്റെ അമ്മായി ക്ലാരിസ സിഡ്നി വിൽസൺ (നീ ക്ലേപൂൾ) എന്നയാളിൽ നിന്നാണ് താൻ ആദ്യമായി ഈ വിവരം നേടിയതെന്ന് കാൻബി പറഞ്ഞു.
1776 ജൂണിൽ ജോർജ് വാഷിംഗ്ടൺ , റോബർട്ട് മോറിസ്, ബന്ധു ജോർജ്ജ് റോസ് എന്നിവരുൾപ്പെടെ ഒരു ചെറിയ കമ്മിറ്റി ബെറ്റ്സിയെ സന്ദർശിച്ച് ഒരു പുതിയ അമേരിക്കൻ പതാകയുടെ ആവശ്യകതയെക്കുറിച്ച് ചർച്ച ചെയ്തപ്പോൾ പതാക നിർമ്മിച്ചു.
പതാക നിർമ്മിക്കാനുള്ള ജോലി ബെറ്റ്സി സ്വീകരിച്ചു, ആറ് പോയിന്റുള്ള നക്ഷത്രങ്ങൾക്ക് പകരം അഞ്ച് പോയിന്റുള്ള നക്ഷത്രങ്ങൾ നൽകി കമ്മിറ്റിയുടെ രൂപകൽപ്പനയിൽ മാറ്റം വരുത്തി.
1776 വസന്തത്തിന്റെ അവസാനത്തിൽ, കോൺഗ്രസ് പതാക നിയമം പാസാക്കുന്നതിനു ഒരു വർഷം മുമ്പ്, ഫിലാഡെൽഫിയയിലേക്കുള്ള വാഷിംഗ്ടണിന്റെ യാത്രയെ അടിസ്ഥാനമാക്കിയുള്ള ചരിത്രപരമായ എപ്പിസോഡ് കാൻബി ആരംഭിക്കുന്നു.
റോസിന്റെ ജീവചരിത്രകാരൻ മാർല മില്ലർ അഭിപ്രായപ്പെടുന്നത്, ഒരാൾ കാൻബിയുടെ അവതരണം സ്വീകരിച്ചാലും, ബെറ്റ്സി റോസ് ഫിലാഡൽഫിയയിലെ നിരവധി പതാക നിർമ്മാതാക്കളിൽ ഒരാളായിരുന്നു.
മാത്രമല്ല അവളുടെ ഏക സംഭാവനയായ ഡിസൈനിനുള്ള 5-പോയിന്റ് നക്ഷത്രങ്ങളെ വെട്ടിക്കുറയ്ക്കുകയായിരുന്നു.
കുറിപ്പുകൾ അവലംബം ഗ്രന്ഥസൂചിക {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) പുറത്തേക്കുള്ള കണ്ണികൾ Flags of the American Revolution എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Betsy Ross House Betsy Ross page at ushistory.org
ബെറ്റ്സി റോസ് ഇംഗ്ലീഷ് വിലാസം https://ml.wikipedia.org/wiki/Betsy_Ross
എലിസബത്ത് ഗ്രിസ്‌കോം റോസ് (ജീവിതകാലം: ജനുവരി 1, 1752 - ജനുവരി 30, 1836), നീ ഗ്രിസ്‌കോം, അവരുടെ രണ്ടാമത്തെയും മൂന്നാമത്തെയും വിവാഹപേരുകൾ ആയ ആഷ്ബേൺ, ക്ലേപൂൾ എന്നിവയിലൂടെയും അറിയപ്പെടുന്നു.
ഒരു അമേരിക്കൻ അപ്ഹോൾസ്റ്റററായിരുന്ന അവർ ബെറ്റ്സി റോസ് പതാക എന്നറിയപ്പെടുന്ന ആദ്യത്തെ അമേരിക്കൻ പതാക നിർമ്മിച്ചതിലൂടെ അറിയപ്പെടുന്നു.
1870-ൽ അവരുടെ ബന്ധുക്കൾക്ക് ഇതിന്റെപേരിൽ ബഹുമതി ലഭിച്ചു.
കോണ്ടിനെന്റൽ ആർമിയുടെ കമാൻഡർ-ഇൻ-ചീഫ് ജനറൽ ജോർജ്ജ് വാഷിംഗ്ടണും കോൺഗ്രസ് കമ്മിറ്റിയിലെ രണ്ട് അംഗങ്ങളായ റോബർട്ട് മോറിസും ജോർജ്ജ് റോസും 1776-ൽ ശ്രീമതി. റോസിനെ സന്ദർശിച്ചതായി റോസ് കുടുംബ പാരമ്പര്യം അഭിപ്രായപ്പെടുന്നുണ്ടെങ്കിലും മിക്ക ചരിത്രകാരന്മാരും ഈ കഥ തള്ളിക്കളയുന്നു.
ഒരു പതാകയുടെ രേഖാചിത്രത്തിൽ നക്ഷത്രങ്ങളുടെ ആകൃതി മാറ്റാൻ മിസ്സിസ് റോസ് ജോർജ്ജ് വാഷിംഗ്ടണിനെ ബോധ്യപ്പെടുത്തുകയും ആറ് പോയിന്റിൽ നിന്ന് അഞ്ച് പോയിന്റിലേക്ക് അദ്ദേഹം മാറ്റുകയും രണ്ടാമത്തേത് മുറിക്കുന്നത് എളുപ്പവും വേഗതയുമാണെന്ന് തെളിയിക്കുകയും ചെയ്തു.
എന്നിരുന്നാലും, ആദ്യത്തെ അമേരിക്കൻ പതാകയുടെ ഈ കഥ തെളിയിക്കാൻ ആർക്കൈവൽ തെളിവുകളോ രേഖപ്പെടുത്തിയ മറ്റ് വാക്കാലുള്ള പാരമ്പര്യങ്ങളോ ഇല്ല.
മുൻ ദശകങ്ങളിൽ ഒരു പരാമർശമോ രേഖകളോ ഇല്ലാതെ 1870 കളിൽ (വസ്തുതയ്ക്ക് ഒരു നൂറ്റാണ്ടിന് ശേഷം) അവരുടെ ചെറുമകന്റെ രചനകളിലാണ് ഈ കഥ ആദ്യമായി പ്രത്യക്ഷപ്പെട്ടതെന്ന് കരുതുന്നു.
അമേരിക്കൻ വിപ്ലവകാലത്ത് പെൻ‌സിൽ‌വാനിയ നാവികസേനയ്ക്കായി റോസ് പതാകകൾ നിർമ്മിച്ചു.
1811 ൽ ഷുയ്കിൽ നദിയിലെ യു.എസ്. ആഴ്സണലിനായി 50 ഗാരിസൺ പതാകകൾ ഉൾപ്പെടെ വിപ്ലവത്തിനുശേഷം, 50 വർഷത്തിലേറെയായി അവർ യുഎസ് പതാകകൾ നിർമ്മിച്ചിരുന്നു.
പെൻ‌സിൽ‌വാനിയ നാവികസേനയുടെ പതാകകൾക്ക് പെൻ‌സിൽ‌വാനിയ നേവി ബോർഡ് മേൽനോട്ടം വഹിച്ചു.
ബോർഡ് പെൻ‌സിൽ‌വാനിയ പ്രൊവിൻഷ്യൽ അസംബ്ലിയുടെ സുരക്ഷാ സമിതിക്ക് റിപ്പോർട്ട് നൽകി.
1775 ജൂലൈയിൽ സുരക്ഷാ സമിതിയുടെ പ്രസിഡന്റ് ബെഞ്ചമിൻ ഫ്രാങ്ക്ലിൻ ആയിരുന്നു.
അംഗങ്ങളിൽ റോബർട്ട് മോറിസ്, ജോർജ്ജ് റോസ് എന്നിവരും ഉൾപ്പെടുന്നു.
അക്കാലത്ത്, അവരുടെ സജ്ജീകരണങ്ങളുടെ ഭാഗമായി പതാകകൾ ആവശ്യമുള്ള ചെറു പടക്കപ്പലുകൾ നിർമ്മിക്കാൻ കമ്മിറ്റി ഉത്തരവിട്ടു.
1776 ഒക്‌ടോബർ വരെ, ക്യാപ്റ്റൻ വില്യം റിച്ചാർഡ്‌സ് പതാകകൾ അവരുടെ കപ്പലുകൾക്ക് ഓർഡർ ചെയ്യാൻ അദ്ദേഹത്തിന് ഉപയോഗിക്കാവുന്ന രൂപകൽപ്പന അഭ്യർത്ഥിക്കാൻ കമ്മിറ്റി അല്ലെങ്കിൽ കൗൺസിൽ ഓഫ് സേഫ്റ്റിക്ക് കത്തെഴുതിക്കൊണ്ടിരുന്നു.
പെൻ‌സിൽ‌വാനിയ കപ്പലിന് പതാകകൾ നിർമ്മിക്കാൻ നിയോഗിക്കപ്പെട്ടവരിൽ ഒരാളായിരുന്നു റോസ്.
1777 മെയ് 29 ലെ ഒരു എൻ‌ട്രിയിൽ പെൻ‌സിൽ‌വാനിയ നേവി ബോർ‌ഡിന്റെ രേഖകളിൽ‌ അവരുടെ ജോലിക്ക് പ്രതിഫലം നൽകാനുള്ള ഉത്തരവ് ഉൾപ്പെടുന്നു.
ഇത് ഇനിപ്പറയുന്ന രീതിയിൽ പറയുന്നു:
An order on William Webb to Elizabeth Ross for fourteen pounds twelve  shillings and two pence for Making Ships Colours [etc.] put into William Richards store……………………………………….
£14.12.2
പെൻ‌സിൽ‌വാനിയ നാവികസേനയുടെ കപ്പൽ നിറങ്ങളിൽ (1) ഒരു ഔദ്യോഗികമുദ്ര; (2) നീളമുള്ള, ഇടുങ്ങിയ കപ്പൽക്കൊടി; (3) ഹ്രസ്വവും ഇടുങ്ങിയതുമായ കപ്പൽക്കൊടി എന്നിവ ഉൾപ്പെടുന്നു.
പതാകയുടെ കന്റോണിൽ (മുകളിൽ ഇടത് വശത്ത് മൂലയിൽ) ഏഴ് ചുവന്ന വരകളും ആറ് വെളുത്ത വരകളും ചേർത്ത് 13 വരകളുള്ള ഒരു നീല പതാകയായിരുന്നു ചിഹ്നം.
കപ്പലിന്റെ പിൻഭാഗത്തുള്ള ഒരു ധ്രുവത്തിൽ നിന്നാണ് പതാക പറന്നത്.
നീളമുള്ള പതാകയ്ക്ക് 13 ലംബവും ചുവപ്പും വെള്ളയും വരകൾ കൊടിമരത്തിനടുത്ത് ഉണ്ടായിരുന്നു.
ബാക്കിയുള്ള ഭാഗം കടും ചുവപ്പായിരുന്നു.
കപ്പലിന്റെ മുഖ്യധാരയുടെ മുകളിൽ മധ്യധ്രുവത്തിൽ നിന്ന് പതാക പറന്നു.
ഹ്രസ്വമായ കപ്പൽക്കൊടി കടും ചുവപ്പായിരുന്നു.
കപ്പലിന്റെ കപ്പൽപായ്‌ പിടിക്കുന്ന ധ്രുവം (കപ്പലിന്റെ പിൻഭാഗം) മിസെൻമാസ്റ്റിന്റെ മുകളിൽ നിന്ന് പറന്നു.
ആദ്യകാല ജീവിതവും വിദ്യാഭ്യാസവും അവലംബം ഗ്രന്ഥസൂചിക കൂടുതൽ വായനയ്ക്ക് Chanko, Pamela.
Easy Reader Biographies: Betsy Ross: The Story of Our Flag (Easy Reader Biographies).
Cohon, Rhody, Stacia Deutsch, and Guy Francis.
Betsy Ross' Star (Blast to the Past).
Cox, Vicki.
Betsy Ross: A Flag For A Brand New Nation (Leaders of the American Revolution).
Harker, John B. and Museum Images Exhibits.
Betsy Ross's Five Pointed Star .
Harkins, Susan Sales and William H. Harkins.
Betsy Ross (Profiles in American History) (Profiles in American History).
Leepson, Marc.
Flag: An American Biography (Thomas Dunne Books/St. Martin's Press, 2005).
Loewen, James W., Lies My Teacher Told Me: Everything Your American History Textbook Got Wrong .
1995 Mader, Jan. Betsy Ross (First Biographies).
Mara, Wil.
Betsy Ross (Rookie Biographies).
പുറത്തേക്കുള്ള കണ്ണികൾ Betsy Ross എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Flag: An American Biography website Betsy Ross Homepage from ushistory.org ബെറ്റ്സി റോസ് at Find a Grave
ബെറ്റ്സിബോക്ക നദി ഇംഗ്ലീഷ് വിലാസം https://ml.wikipedia.org/wiki/Betsiboka_River
മധ്യ-വടക്കൻ മഡഗാസ്കറിൽ 525 കിലോമീറ്റർ (326 മൈൽ) നീളമുള്ള നദിയാണ് ബെറ്റ്സിബോക്ക .
ഇത് വടക്കുപടിഞ്ഞാറൻ ഭാഗത്ത് ഒരു വലിയ അഴിമുഖം സൃഷ്ടിച്ചുകൊണ്ട് ബോംബെട്ടോക്ക ഉൾക്കടലിലേയ്ക്കൊഴുകിപ്പോകുന്നു.
അത് ആന്റനാനരിവോയുടെ കിഴക്കുഭാഗത്ത് നിന്നുത്ഭവിക്കുന്നു.
ഈ നദി ചതുപ്പിൽ ചുറ്റപ്പെട്ടുകിടക്കുന്നു.
മറ്റുനദികളിൽ നിന്ന് വ്യത്യസ്തമായി ഈ നദിയിൽ ചുവന്ന നിറത്തിലുള്ള വെള്ളമാണ് കാണപ്പെടുന്നത്.
ഇത് നദീതീരങ്ങളിൽ അവശിഷ്ടങ്ങളടിയാൻ കാരണമായിത്തീരുന്നു.
ഈ നദി കടലിലേക്ക് ചുവന്ന ഓറഞ്ച് ചെളിയും കൊണ്ടുവരുന്നു.
ഈ ചെളി കൂടുതലും നദിയിലോ ഉൾക്കടലിലോ അടിയുന്നു.
വടക്കുപടിഞ്ഞാറൻ മഡഗാസ്കറിലെ കാറ്റസ്ട്രോഫിക് മണ്ണൊലിപ്പിന്റെ വിചിത്രക്കാഴ്ചയാണ് ഇത്.
കഴിഞ്ഞ 50 വർഷത്തിനിടയിൽ നാടൻ വനത്തെ കൃഷിക്കും മേച്ചിൽസ്ഥലത്തിനുമായി നീക്കം ചെയ്തതിലൂടെ ദ്വീപിലെ ചില പ്രദേശങ്ങളിൽ വൻതോതിൽ ഹെക്ടറിന് 250 മെട്രിക് ടൺ (ഏക്കറിന് 112 ടൺ) മണ്ണിന്റെ നാശനഷ്ടമുണ്ടായി.
ഇത്രയും ലോകത്ത് മറ്റൊരിടത്തും രേഖപ്പെടുത്തിയിട്ടില്ല.
നദീ തടത്തിൽ നിരവധി മത്സ്യ ഇനങ്ങളുണ്ട്.
ഇതിൽ മൂന്ന് ഇനങ്ങൾ സിക്ലിഡ്സ് , പരേട്രോപ്ലസ് പെറ്റിറ്റി , പി. റ്റ്സിമോളി , പി. മാകുലേറ്റസ് എന്നിവയാണ്.
ബെറ്റ്സിബോക്കയുടെ ഏറ്റവും വലിയ കൈവഴിയായ ഐകോപ നദി തലസ്ഥാനമായ ആന്റനാനരിവോയിലൂടെ ഒഴുകുന്നു.
ചിത്രശാല Betsiboka River estuary seen from space The Betsiboka River in normal conditions The Betsiboka River when flooded അവലംബങ്ങൾ ബാഹ്യ ലിങ്കുകൾ Sediment Laden Drainages at Lunar and Planetary Institute, USRA NASA: Earth from Space
ബെറ്റർ കോൾ സോൾ
വിൻസ് ഗില്ലിഗനും പീറ്റർ ഗൗൾഡും ചേർന്ന് സൃഷ്ടിച്ച ഒരു അമേരിക്കൻ ടെലിവിഷൻ ക്രൈം നാടക പരമ്പരയാണ് ബെറ്റർ കോൾ സോൾ .
2000 കളുടെ തുടക്കത്തിൽ നടക്കുന്നതായി ചിത്രീകരിച്ചിട്ടുള്ള ഈ പരമ്പര ഗില്ലിഗന്റെ ബ്രേക്കിംഗ് ബാഡ് എന്ന മുൻ  പരമ്പരയുടെ ഒരു സ്പിൻ-ഓഫ് ആണ്.
ബ്രേക്കിംഗ്  ബാഡിലെ സംഭവങ്ങൾക്ക് ആറു വർഷം മുമ്പ്, കേസില്ലാ വക്കീൽ ആയ ജിമ്മി  മക്ഗിൽ പിന്നീട്  ക്രിമിനലുകളുടെ ആശ്രയമായ സോൾ ഗുഡ്മാൻ എന്ന വ്യക്തിത്വത്തിലേക്ക് പരിവർത്തനം ചെയ്യുന്നതാണ് പ്രതിപാദിക്കുന്നത്.
മക്ഗിൽ മൈക്ക് എർ‌മാൻ‌ട്രോട്ട് എന്ന മുൻപൊലിസുകാരന്റെ കേസ് ഏറ്റെടുക്കുന്നു.
മൈക്ക് പിന്നീട് തന്റെ കഴിവുകൾ ഉപയോഗിച്ച് ന്യൂ മെക്സിക്കോയിലെ ആൽ‌ബക്വർക്കിയിൽ മയക്കുമരുന്ന് മാഫിയയിൽ ചേരുന്നു.
ഈ പരമ്പര ഫെബ്രുവരി 8, 2015 ന് എ‌എം‌സിയിൽ ആദ്യമായി പ്രദർശിപ്പിച്ചു.
പരമ്പരയുടെ അഞ്ചാം സീസൺ 2020 ഫെബ്രുവരി 23 ന് പ്രദർശിപ്പിച്ചു, ആറാമത്തെയും അവസാനത്തെയും സീസൺ 2021 ൽ സംപ്രേഷണം ചെയ്യും.
ചെറിയ വരുമാനം മാത്രമുള്ള ഒരു അഭിഭാഷകനായ ജിമ്മി മക്ഗിൽ ഒരു നെയിൽ സലൂണിന്റെ പിൻമുറി വീടും ഓഫീസും ആക്കി പ്രവർത്തിച്ചുവരുന്നു.
അദ്ദേഹത്തിന്റെ സുഹൃത്തും കാമുകിയുമായ കിം വെക്സ്ലർ ( റിയ സീഹോൺ ) ഹാംലിൻ, ഹാംലിൻ മക്ഗിൽ (എച്ച്എച്ച്എം) എന്ന സ്ഥാപനത്തിൽ അഭിഭാഷകയായി ജോലിചെയ്യുന്നു.
ഈ സ്ഥാപനത്തിന്റെ പങ്കാളികൾ ജിമ്മിയുടെ സഹോദരനായ ചക്ക് മക്ഗില്ലും (മൈക്കൽ മൿകീൻ) ഹവാർഡ് ഹാംലിനും (പാട്രിക് ഫാബിയൻ) ആണ്.
ജിമ്മിയിൽ നിന്ന് നിയമോപദേശം തേടിയതിന് ശേഷം മൈക്ക് നാച്ചോ വർഗ എന്ന മയക്കുമരുന്ന് വിതരണക്കാരന് സുരക്ഷയും നിർദേശങ്ങളും കൊടുക്കുന്നു.
നാച്ചോ പിന്നീട് ഗസ് ഫ്രിങ് എന്ന മയക്കുമരുന്ന് രാജാവിനു വിവരങ്ങൾ ചോർത്തികൊടുക്കുന്നയാൾ ആവുന്നു.
അവരുടെ പ്രവർത്തനങ്ങൾക്ക് എതിരാളികളായ സലാമാങ്ക കുടുംബം, പ്രത്യേകിച്ച് ലാലോ സലമാങ്ക, തടസ്സമാവുന്നു.
ഓഡൻ‌കിർക്ക്, ബാങ്ക്സ്, എസ്പോസിറ്റോ എന്നിവരെല്ലാം ബ്രേക്കിംഗ് ബാഡിൽ നിന്ന് അവരുടെ റോളുകൾ ആവർത്തിക്കുന്നു.
അഭിനയം, കഥാപാത്രങ്ങൾ, ഛായാഗ്രഹണം എന്നിവയ്ക്ക് ബെറ്റർ കോൾ സോൾ മികച്ച നിരൂപക പ്രശംസ നേടി.
പലനിരൂപകരും ഇതിനെ ബ്രേക്കിംഗ് ബാഡിന്റെ തീർത്തും യോഗ്യമായ പിൻഗാമിയാണെന്നും ഇതുവരെ നിർമ്മിച്ചതിൽ ഏറ്റവും മികച്ച പ്രീക്വെലുകളിലൊന്നായും  വിശേഷിപ്പിച്ചു.
മുൻഗാമിയെക്കാൾ മികച്ചതാണ് ഇതെന്ന് കരുതുന്നവരുമുണ്ട്.
ഒരു പീബൊഡി അവാർഡ്, 23 പ്രൈംടൈം എമ്മി അവാർഡുകൾ, ഏഴ് റൈറ്റേഴ്സ് ഗിൽഡ് ഓഫ് അമേരിക്ക അവാർഡുകൾ, അഞ്ച് ക്രിട്ടിക്സ് ചോയ്സ് ടെലിവിഷൻ അവാർഡുകൾ, ഒരു സ്ക്രീൻ ആക്ടേഴ്സ് ഗിൽഡ് അവാർഡ്, രണ്ട് ഗോൾഡൻ ഗ്ലോബ് അവാർഡുകൾ എന്നിവ ഉൾപ്പെടെ നിരവധി നാമനിർദ്ദേശങ്ങൾ ഈ പരമ്പര നേടിയിട്ടുണ്ട്.
ആദ്യമായി സംപ്രേഷണം ചെയ്യുന്ന സമയത്ത് കേബിൾ ചരിത്രത്തിലെ ഏറ്റവും ഉയർന്ന റേറ്റിംഗുള്ള സീരീസ് പ്രീമിയറിനുള്ള റെക്കോർഡ് ബെറ്റർ കോൾ സോൾ സ്വന്തമാക്കി.